L'Équipe, som lenge hadde argumentert for en europeisk klubbturnering for å avgjøre hvilken klubb som var best i Europa, begynte i 1953 å jobbe for at dette skulle bli en realitet. UEFA og FIFA hadde lenge vært likegyldige til denne ideen, noe som førte til at L'Équipe hadde kontaktet flere av de største klubbene i Europa. Santiago Bernabéu, presidenten i Real Madrid, som på den tiden var den mektigste klubben i Europa, var én av dem som hadde tro på en slik turnering. Real Madrid hadde allerede vært en viktig bidragsyter til , den største fotballturneringen i Europa på den tiden. Fotballturneringen ble etablert i 1949 og kun klubber fra deler av Sør-Europa (Spania, Portugal, Frankrike og Italia) kunne delta. En større europeisk turnering, der også klubber fra nasjoner som Storbritannia og Tyskland kunne delta, kunne få Real Madrid til å vokse enda mer, mente Bernabéu.